เรื่องร้องเรียน: จากเดิมที่แจ้งไว้ว่ารถ brt ขาดระยะในชั่วโมงเร่งด่วน 7-8 โมงเช้า และทางเจ้าหน้าที่ให้ข้อมูลว่าช่วงเวลาดังกล่าวรอรถประมาณ 5-7 นาที  เมื่อวานจึงลองจับเวลาตั้งแต่นั่งรอที่สถานีจนรถมา ใช้เวลา 11 นาที (ซึ่งตอนที่มาถึงสถานีมีคนรออยู่แล้ว แปลว่าจริงๆ นานกว่า 11 นาที) จึงขอให้ช่วยตรวจสอบอีกครั้ง และเพิ่มรถเสริมให้มากขึ้นค่ะ
การดำเนินการของเจ้าหน้าที่: 📣บริษัท กรุงเทพธนาคม ขอขอบคุณสำหรับการแจ้งข้อมูลครับ   บริษัทได้ประสานผู้เดินรถบริษัท ระบบขนส่งมวลชนกรุงเทพ จำกัด (มหาชน) (BTSC) พบว่าสาเหตุเนื่องจากในเส้นทางเดินรถช่วงตั้งแต่สถานีราชพฤกษ์ (B12) ถึงสถานีสะพานพระราม 9 (B9) การจราจรค่อนข้างติดขัดรถเคลื่อนตัวได้ช้าสลับหยุดนิ่งซึ่งเป็นช่วงเวลาเร่งด่วนเช้า (07.00-08.00 น.) ทำให้รถที่วิ่งให้บริการจากต้นทางสถานีราชพฤกษ์ ถึงปลายทางสถานีสาทร (B1) ล่าช้ากว่าปกติ โดยช่วงถนนพระรามสามรถโดยสารบีอาร์ทีต้องวิ่งร่วมกับรถบุคคลทั่วไปไม่มีช่องทางเฉพาะ    บริษัทฯ ต้องขออภัยในความไม่สะดวก 👷บริษัทฯ ขอขอบคุณครับ🙏
ความเห็นของผู้แจ้ง: ขอบคุณเจ้าหน้าที่ที่ตอบอย่างรวดเร็วค่ะ ขอฝากการแก้ไขปัญหาด้วยนะคะ เช่น เพิ่มรถเสริมวิ่งเส้นทางสถานีสาทร ถึงนราราม 3 แล้ววนกลับ ขอบคุณค่ะ
พื้นที่: แขวงทุ่งมหาเมฆ เขตสาทร กรุงเทพมหานคร